KS Daily View วันที่ 1 มี.ค. 2565
1 มีนาคม 2565

KS Daily View 01.03.2022 >>> ความตึงเครียดรัสเซีย-ยูเครนยังคงกดดันบรรยากาศการลงทุน คณะผู้แทนทั้งสองฝ่ายได้เจรจาโดยตรงเมื่อวานแต่ยังไม่สามารถบรรลุข้อตกลงหยุดยิงร่วมกันได้ /สถิติชี้ “Inverted Yield Curve” ยังสามารถลงทุนต่อได้/ SET คาด 1690-1700 หุ้นแนะนำ AMATA, BE8
ตลาดต่างประเทศ: ดัชนี S&P500 -0.24% และดัชนี Nasdaq +0.41% ภาวะการซื้อขายในตลาดหุ้นนิวยอร์กยังคงได้รับแรงกดดันจากความวิตกกังวลเกี่ยวกับสถานการณ์ตึงเครียดระหว่างรัสเซียและยูเครน โดยแม้ว่าคณะผู้แทนของทั้งสองฝ่ายได้จัดการเจรจาโดยตรงเมื่อวานนี้เพื่อคลี่คลายความขัดแย้ง แต่ก็ยังไม่สามารถบรรลุข้อตกลงหยุดยิงร่วมกันได้ ส่วนการเจรจารอบต่อไปจะมีขึ้นที่ชายแดนเบลารุสและโปแลนด์ในอีกไม่กี่วันข้างหน้านี้ นอกจากนี้นักลงทุนติดตามประธานาธิบดีโจ ไบเดนเตรียมแถลงนโยบายประจำปี (State of the Union) เป็นครั้งแรกต่อสภาคองเกรส ในวันพรุ่งนี้ (1 มี.ค.) เวลา 21.00 น.ตามเวลาสหรัฐ หรือตรงกับช่วงเช้าวันพุธ (2 มี.ค.) เวลา 09.00 น.ตามเวลาไทย ท่ามกลางวิกฤตความขัดแย้งระหว่างสหรัฐและชาติตะวันตกกับรัสเซียในกรณียูเครนข้อมูลจากสถิติชี้ Inverted Yield Curve ยังสามารถลงทุนต่อได้ จากสถาณการณ์ปัจจุบันที่นักลงทุนจับตาประเด็นความตึงเครียดรัสเซีย-ยูเครน แต่นอกเหนือจากนั้นยังมีอีกประเด็นที่นักลงทุนกังวลกันมาสักระยะหนึ่งนั่นคือ “Inverted Yield Curve” (อัตราผลตอบแทนพันธบัตรอายุ 2 ปีให้ผลตอบแทนสูงกว่าอัตราผลตอบแทนพันธบัตรอายุ 10 ปีหรือ 2-10 spread มีค่าติดลบ) ซึ่งเป็นอีกหนึ่งสัญญาณที่ใช้เตือนว่าเศรษฐกิจกำลังเข้าสู่สภาวะถดถอย โดยปัจจุบัน 2-10 spread ปรับตัวลงมาอย่างต่อเนื่องตั้งแต่ต้นปีจากแถวระดับเกือบ +90 bps ล่าสุดลงมาอยู่แถวระดับ +40 bps ทั้งนี้หากอ้างอิงจากรอบการขึ้นดอกเบี้ย 6 ครั้งหลังสุดตั้งแต่ปี 1977 พบว่าเมื่อเกิด Inverted Yield Curve ขึ้น ดัชนี S&P 500 ยังสามารถปรับตัวขึ้นต่อจนไปถึงจุด peak ของรอบนั้นๆให้ผลตอบแทนเฉลี่ย 17% และใช้ระยะเวลาเฉลี่ยประมาณ 10 เดือนด้วยกัน
อย่างไรก็ตามสิ่งที่อาจต้องระมัดระวังในรอบนี้คือ 2-10 spread รอบนี้ถือว่าลงมาเร็วมากเทียบค่าเฉลี่ยในอดีต (2-10 spread ล่าสุด 40 bps เทียบค่าเฉลี่ยในอดีตก่อนการขึ้นดอกเบี้ยครั้งแรกที่ระดับ 115 bps) ซึ่งอาจส่งผลทำให้รอบนี้เกิดสิ่งต่างๆ ข้างต้นในระยะเวลาที่เร็วและสั้นกว่าค่าเฉลี่ยในอดีตได้.
นอกจากนี้ติดตามดัชนีชี้นำเศรษฐกิจสำคัญจากทั้งฝั่งจีน ตัวเลข PMI ภาคการผลิตและภาคบริการ, ยุโรปตัวเลข PMI ภาคการผลิตยูโรโซน และสหรัฐฯ ตัวเลข ISM ภาคการผลิตสหรัฐฯ ซึ่งหากออกมาดีกว่าหรือเท่ากับที่คาดอาจช่วยให้นักลงทุนคลายความกังวลการเกิดสภาวะ “Stagflation” (สภาวะเศรษฐกิจชะลอตัว ขณะที่เงินเฟ้อพุ่งสูง) ลงไปได้บ้าง.
มุมมองตลาดหุ้น SET คาด 1690-1700 หุ้นแนะนำ AMATA, BE8
Top pick: AMATA (ราคาพื้นฐาน 27.00 บาท). รายงานกำไรไตรมาส 4/2564 ที่ 741 ลบ. เพิ่มขึ้น 87% YoY และ 224% QoQ ดีกว่าที่เราคาดไว้ 58% และสูงกว่าที่ตลาดคาดถึง 66%. นอกเหนือจากการโอนกรรมสิทธิ์ที่ดินครั้งใหญ่ในไทยและเวียดนามที่ช่วยผลักดันกำไรแล้ว ยอดขาย RBFs ในเวียดนามยังเพิ่มความตื่นเต้นให้กับการเติบโตอีกด้วย.
BE8 (ราคาพื้นฐาน 40.40 บาท). คาดรายงานกำไรปกติไตรมาส 4/2564 ซึ่งทำสถิติสูงสุดใหม่ที่ 24 ลบ. เพิ่มขึ้น 14% QoQ และ 183% YoY และสูงกว่าประมาณการของเรา 9% เราคาดว่า backlog จะเกิน 500 ลบ. ซึ่งจะทำให้รายได้สูงขึ้นในปี 2565 เมื่อเทียบกับประมาณการของเราในปี 2565 ที่ 540 ลบ. เราคาดว่ากำไรจะเติบโตอย่างแข็งแกร่งในปี 2565-66 ที่ 57% และ 44%.
รายงานตัวเลขเศรษฐกิจ
วันอังคาร ติดตาม ตัวเลข NBS Manufacturing PMI เดือน ก.พ. ของจีน คาด 49.9 จุด (ทรงตัว MoM) ตัวเลข Caixin Manufacturing PMI เดือน ก.พ. ของจีนคาด 49.5 จุด (+0.8% MoM) ตัวเลข Non-Manufacturing PMI เดือน ก.พ. ของจีนคาด 51.5 จุด (+0.7% MoM) ตัวเลข Markrit Manufacturing PMI ของยูโรโซน เดือน ก.พ. คาด 58.4 จุด (-0.5% MoM) ตัวเลขอัตราเงินเฟ้อทั่วไปของเยอรมันเดือน ก.พ. คาด +5.1% YoY ตัวเลข ISM Manufacturing PMI เดือน ก.พ. ของสหรัฐฯ คาด 58 จุด (+0.7% MoM) และ President Biden State of the Union Speech
วันพุธ ติดตาม ตัวเลขเงินเฟ้อทั่วไปของยูโรโซนเดือน ก.พ. คาด +0.4% MoM และ +5.2% YoY ตัวเลขการจ้างงานภาคเอกเชนของสหรัฐฯ คาด +3.5 แสนตำแหน่ง ปริมาณสต๊อกน้ำมันดิบรายสัปดาห์ของสหรัฐฯ ถ้อยแถลงของ Fed Chair Powell และการประชุม OPEC+
วันพฤหัสฯ ติดตาม ตัวเลข Caixin Service PMI คาด 52 จุด (+1.1% MoM) ตัวเลข Markrit Services PMI ของยูโรโซน เดือน ก.พ. คาด 55.8 จุด (+9.2% MoM) ตัวเลข Unemployment ของยูโรโซน เดือน ม.ค. คาด 7% (ทรงตัว MoM) ต่ำสุดเป็นประวัติการณ์ ตัวเลข ISM Non-manufacturing PMI ของสหรัฐฯ เดือน ก.พ. คาด 61 จุด (+1.8% MoM) และถ้อยแถลงของ Fed Chair Powell
วันศุกร์ ติดตาม ตัวเลข Non-farm pay roll ของสหรัฐฯ เดือน ก.พ. คาด +4.5 แสนตำแหน่ง อัตราการว่างงานของสหรัฐฯ เดือน ก.พ. คาด 3.9% และตัวเลขค่าจ้างรายชั่วโมงของสหรัฐฯ เดือน ก.พ. คาด +0.5% MoM และ +5.8% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp